Saara Kuugongelwa
Saara Kuugongelwa-Amadhila (in pago Okahao nata die 12 Octobris 1967) est politica Namibiae. Annum agens quattuordecimum in exsilium missa, in Monte Leonis educata est studiaque superiora apud universitatem Lincoln Philadelphiae in Pennsylvania consecuta est. Ab anno 1994 in patriam redita iuxta praesidem Samuelem Nujoma operam dedit. Anno insequenti rectrix commissionis evolutionis nationalis creata est. Ab anno 2003 ministra a vectigalibus meruit. Primo ministro Hage Geingob ad officium praesidis promoto, die 21 Martii 2015 Saara Kuugongelwa, prima mulierum, officium primae ministrae Namibiensis suscepit.

Nexus externi 
 "Profile: Saara Kuugongelwa-Amadhila" (12 Martii 2015) apud New Era
 "Gender Equality: A Conversation with The Right Honourable Saara Kuugongelwa-Amadhila, Prime Minister of the Republic of Namibia" (17 Maii 2016) apud Wilson Center 

Politici Namibiae
Nati 1967
Homines vivi
Alumni Universitatis Lincoln (Pennsilvania)
Gubernatores civitatum